KLASA: 112-02/24-1/03

URBROJ: 2182 -18-04/1-24-1

Murter, 30. kolovoza 2024.

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, br. 86/08, 61/11, 04/18, 112/19 – u nastavku teksta: ZSN), pročelnica Jedinstvenog upravnog odjela Općine Murter-Kornati, raspisuje

PONOVLJENI JAVNI NATJEČAJ

za prijam u službu u Jedinstveni upravni odjel, na radno mjesto

1. Komunalni i prometni redar – 1 izvršitelj/ica na neodređeno vrijeme, uz probni rad od tri mjeseca

Uvjeti:

- srednja stručna sprema u četverogodišnjem trajanju,

- najmanje jedna godina radnog iskustva na odgovarajućim poslovima,

- završen program osposobljavanja za prometnog redara

- vozačka dozvola za upravljanje vozilima B-kategorije,

- poznavanje rada na računalu,

- položen državni ispit.

II. Uz prijavu na natječaj kandidati su dužni priložiti:

- životopis,

- dokaz o hrvatskom državljanstvu (domovnica ili osobna iskaznica),

- dokaz o stručnoj spremi (diploma),

- uvjerenje nadležnog suda o nekažnjavanju (ne starije od 3 mjeseci),

- vlastoručno potpisanu izjavu da ne postoje zapreke iz članka 15. i 16. Zakona o

 službenicima i namještenicima u lokalnoj i područnoj (regionalnoj) samoupravi,

- dokaz o položenom državnom stručnom ispitu (za kandidate koji imaju položen

 državni ispit),

- potvrdu o dosadašnjem radnom iskustvu evidentiranom u bazi podataka Hrvatskog

 zavoda za mirovinsko osiguranje,

- potvrdu poslodavca ili drugi odgovarajući dokument (ugovor o radu, rješenje i sl.) o

 radnom iskustvu ostvarenom na poslovima odgovarajuće stručne spreme i struke od

 najmanje jedne godine,

- dokaz o završenom programu osposobljavanja za prometnog redara (za kandidate koji imaju

 završen program osposobljavanja),

- preslik vozačke dozvole.

Navedeni dokazi prilažu se u izvorniku ili presliku koji ne moraju biti ovjereni, u kojem slučaju će izabrani kandidat prije donošenja rješenja o prijmu predočiti izvornike.

Podnositelji prijava moraju ispunjavati opće uvjete za prijam u službu, propisane u članku 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, br. 86/08, 61/11, 04/18, 112/19).

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, br. 86/08, 61/11, 04/18, 112/19).

Na natječaj se mogu javiti osobe oba spola.

Natjecati se mogu i kandidati koji nemaju položen državni ispit, uz obvezu da ga polože u roku od godine dana od dana prijma u službu.

Natjecati se mogu i osobe koje nemaju završen program osposobljavanja za prometnog redara, uz obvezu da ga završe u roku od godine dana od dana prijma u službu.

Kandidat koji ima pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.), te dokaz da je nezaposlen (uvjerenje ili evidencijski list Hrvatskog zavoda za zapošljavanje).

Urednom prijavom smatra se prijava koja sadrži sve podatke i priloge navedene u javnom natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

S kandidatima prijavljenim na javni natječaj provest će se testiranje i intervju radi provjere znanja i sposobnosti bitnih za obavljanje poslova radnog mjesta za koje se primaju.

Ako kandidat ne pristupi prethodnoj provjeri znanja, smatra se da je povukao prijavu na javni natječaj.

Opis poslova i podaci o plaći radnog mjesta koje se popunjava javnim natječajem, način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru navedeni su na web stranici Općine Murter-Kornati www.murter.hr

Na istoj web stranici te na oglasnoj ploči Općine Murter-Kornati na adresi: Butina 2, Murter, objaviti će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

Prijave s prilozima dostavljaju se na adresu: Općina Murter-Kornati, Butina 2, 22 243 Murter, u roku od **8** dana od objave natječaja u „Narodnim novinama“, s obveznom naznakom: „Natječaj za prijam u službu u Jedinstveni upravni odjel – Povjerenstvo za provedbu natječaja (komunalni i prometni redar).“

Kandidati će o rezultatima natječaja biti obaviješteni u zakonskom roku.

 PROČELNICA

 Melanija Turčinov Rameša, dipl. iur.